จงบอกความหมายของคำต่อไปนี้: ติด
คำว่า ติด มีความหมายตามชนิดของคำได้ดังต่อไปนี้
- คำกริยา มีความหมายได้ว่า อาการที่ข้องอยู่ ประดับ / แนบอยู่ / ทำให้เกิดขัดอยู่หรือข้องอยู่จนไม่อาจให้เคลื่อนไปได้ / ชอบอย่างขาดไม่ได้ / อาศัยไปด้วยหรือมาด้วย / ผนึก / จุด / ต่อเนื่องอย่างใกล้ชิด / ได้รับเชื้อโรค / คงอยู่หรือทำให้คงอยู่ / ไม่ร่วง, ไม่หลุด (ใช้กับผลไม้) / อยู่ในที่คุมขัง / กักบริเวณ / คล้าย, ใกล้ข้าง / มีหนี้สินค้างกันอยู่ / ในการแทงโปโดยวิธีเลี่ยม ลูกค้าติดประตูข้างเคียงได้ 1 ประตู โปออกประตูที่ลูกค้าแทงเลี่ยมไว้ เจ้ามือจ่าย 2 ต่อ ถ้าออกประตูที่ลูกค้าแทงติดไว้ ไม่ได้ไม่เสีย ถ้าออกประตูอื่นนอกจากนั้น เจ้ามือกิน เช่น ลูกค้าแทงเลี่ยม 2 ติด 3 โปออก 2 เจ้ามือจ่าย 2 ต่อ ถ้าออก 3 ไม่ได้ไม่เสีย ถ้าออกหน่วยหรือครบ เจ้ามือกิน 
- คำนาม มีความหมายได้ว่า ชื่อปลาทะเลทุกชนิดในวงศ์ Echeneidae เช่น สกุล  และ  มีลักษณะเฉพาะเด่นกว่าปลาอื่น ๆ ทั้งหมด คือ ที่ด้านบนของส่วนหัวมีอวัยวะรูปวงรี ลักษณะเป็นซี่เรียงตัวในแนวขวางคล้ายบานเกล็ด ใช้เป็นส่วนยึดเกาะแน่นกับปลาหรือสัตว์อื่นที่มีขนาดใหญ่กว่าหรือวัตถุลอยน้ำ ปากเชิดขึ้นอยู่ปลายสุดของหัว